Speriați de coronavirus, românii au cumpărat de parcă a venit războiul și intrau în buncăre.
Românii sunt speriaţi de coronavirus. Unii dintre ei au început să-şi facă provizii de alimente. Coronavirusul e mai aproape ca niciodată, după situaţia din Italia, unde locuiesc peste 1 milion de români.
Rafturile goale, carantina şi panica din Italia ne-au speriat şi pe noi. În ultimele 24 de ore parcă a venit războiul şi ne-am pregătit de o lungă perioadă în buncăr. A fost aglomeraţie în cele mai multe magazine, iar mărturie stau imaginile postate chiar de voi pe Facebook.Unele arată cozi lungi înainte de închiderea magazinelor, altele doar rafturi goale pe care mai stă abandonate preţurile produselor.Unii îşi amintesc de rafturi la fel de goale din timpul Revoluţiei, în timp ce alţii fac haz de necaz."Nici la pufuleţi nu era ok. Doi tipi au pus mâna în acelaşi timp pe o pungă mare şi aia, proastă, a cedat", scrie o internaută.Cei mai mulţi şi-au făcut provizii de conserve, ulei, făină şi apă. Şi rafturile farmaciilor s-au golit. Cele mai cumpărate produse: dezinfectanti si măşti.Cumpărător: "Unii râd că ne văd cu măşti, păi de ce să râzi? Protejează-te pe tine! Pune-ţi ţie mască!"Cumpărător: "S-a ajuns unde s-a ajuns, a explodat asa, dintr-o dată, aşa o să explodeze şi aici dar nu suntem conştienţi " Furnizorii de produse alimentare ne spun că nu au probleme cu stocurile.George Bădescu, director executiv al Aociaţiei Marilor reţele Comerciale: "Nu avem motive de îngrijorare, este adevărat că traficul de consumatori este puţin mai crescut, de asemenea şi volumul de marfă solicitant, în principal cel care se referă la mărfurile neperisabile." Iar acolo unde nu se poate cu medicina, încercăm cu leacurile băbeşti.Cumpărător: " O ţuică fiartă cu piper"Deocamdată nu au fost confirmate cazuri de coronavirus în România.